Here is a page extracted from Wikipedia that may contain CSS, HTML, and a lot of unformatted text.

Title: Estallo (Candarenas)
Content: Iste articlo tracta sobre o lugar d'Estallo. Ta atros usos d'«estallo», se veiga Estallo (desambigación).

Estallo ye un lugar aragonés d'o municipio de Candarenas, situato en a comarca de l'Alto Galligo (Uesca).

A suya población yera de 6 habitants en o 2007.

Toponimia 
Estallo ye una palabra aragonesa que amaneix a sobén en a microtoponimia.

Demografía 
A la fin d'o sieglo XV i heba 3 fuegos; a metat d'o sieglo XIX, 9 fuegos y 70 habitants; y en 1981, seguntes o censo yeran encara 21 os vecins d'o lugar, encara que ya dengún mientres tota l'anyada.

Molimentos 
A Ilesia de Sant Martín d'Estallo, una ilesia d'o sieglo XVII adedicada a Sant Martín, que ye la ilesia parroquial d'o lugar. Ye un edificio en mampostería (con refuerzos de piedra picada en las esquinas) con nomás que una sola nau dividida en cuatre trampos, con planta rectangular y con una torre adosada en planta cuadrada y cuatre pisos d'altaria.

En arquitectura civil destaca casa El Baile d'o sieglo XVII, estando l'edificio mas antigo d'o lugar. Atros eixemplos d'arquitectura popular destacables son casa Simón, casa Juan Ramón y casa Marieta.

Referencias 

Lugars de Candarenas
Lugars d'a provincia de Uesca
Localidaz d'a diocesi de Chaca en l'Alto Galligo